Sikorskij S-16

**Sikorskij S-16** arba **[[Russo-Balt|RBVZ]] S-XVI** (rus. *РБВЗ-С-16*) (pagal gamintojo pavadinimą) – 1914–1915 m. Rusijos imperijoje sukurtas vienvietis medinės konstrukcijos, drobe trauktas palydos naikintuvas biplanas su atvira kabina ir fiksuota važiuokle. Orlaivio konstruktorius – Igoris Sikorskis.

Lėktuvas buvo sukurtas kaip palydos naikintuvas strateginiams bombonešiams „Ilja Muromec“. Kuriant lėktuvą buvo naudojamasi prieškarinio britiško sportinio lėktuvo „Sopwith Tabloid“ pavyzdžiais.

S-16 neišsiskyrė kovinėmis savybėmis, iš dalies prie to prisidėjo silpnesnis nei projekte numatytas variklis. Pagrindinė šiame lėktuve pritaikyta inovacija buvo leitenanto G. Lavrovo sukurtas 7,7 mm kalibro kulkosvaidžiui pritaikytas sinchronizatorius – tai buvo pirmasis Rusijoje sukurtas ir vienas pirmųjų pasaulyje orlaivių su tokiu įrenginiu.

Pirmasis S-XVI buvo baigtas konstruoti 1915 m. vasario 6 d. Jėgainei panaudotas 80 AG galingumo variklis, nors lėktuvas buvo projektuojamas 100 AG galios varikliui.

1915 m. gruodžio 17 d. Rusijos vyriausybė užsakė 18 lėktuvų, kurie buvo pagaminti Rusijos-Baltijos vagonų gamykloje Sankt Peterburge ir pristatyti iki 1916 m. pradžios. Teigiama, kad vėliau, 1917 m., buvo pagaminta dar viena nedidelė partija.

## Eksploatacija
S-XVI buvo labai manevringas, dėl nepakankamos galios jis nepasižymėjo dinaminėmis charakteristikomis.

Šie orlaiviai buvo naudojami Pirmajame Pasauliniame kare, Rusijos revoliucijos, Rusijos pilietiniame kare, Ukrainos nepriklausomybės kare.

Lėktuvu skraidė vienas iš Rusijos imperijos asų Jurijus Gilše.

Sovietų Rusijos ir SSRS KOP juos naudojo iki 1923 m. Mažiausiai vieną orlaivį po 1917 m. naudojo Ukrainos Liaudies Respublikos kariuomenė.

## Operatoriai

;  Rusijos Imperija

* Rusijos imperatoriškosios oro pajėgos

;  Sovietų Rusija

* Sovietų Rusijos karinės oro pajėgos

;  Ukrainos Liaudies Respublika

* Ukrainos Liaudies Respublikos oro laivynas

## Techniniai duomenys

* **[[Įgula (mašinos)|Įgula]]:** 1
* **Ilgis:** 6,2 m
* **[[Sparno mojis]]:** 8,4 m
* **Aukštis:** 2,78 m
* **Sparnų plotas:** 25,36 m²
* **[[Svoris]]:**
** **[[Tuščios transporto priemonės svoris|tuščio]]:** 407 kg
** **[[Maksimalus kilimo svoris|kilimo]]:** 676 kg
* **Jėgainė:**
** **numatyta**: 75 kW (100 AG) galios devynių cilindrų oru aušinamas rotacinis variklis Le Rhône 9J
** **faktiškai naudota**: 60 kW (80AG) galios septynių cilindrų oru aušinamas rotacinis variklis Gnome Monosoupape 7 Type A

* **[[Propeleris]]:** dvimentis, medinis, fiksuoto žingsnio
* **Kuro bakas**: 90 litrų

**Skrydžio duomenys**

* **[[V greičiai|Didžiausias greitis]]:** 120 km/h (65 mazgai)
* **[[Skrydžio lubos]]:** 3 500 m
* **Kilimo greitis:** 2,08 m/s
* **Kilimo laikas:**
** **Į 1000 m**: 8 minutės
* **Sparno apkrova:** 26,8 kg/m²
* **[[Specifinė galia]]:** 0.14 AG/kg

**Ginkluotė**

* **Kulkosvaidžiai:** vienas 7,7 mm kalibro Lavrovo kulkosvaidis arba vienas 7,7 mm kalibro Vickers kulkosvaidis su 500 šovinių atsarga

## Šaltiniai

* (EN) William Green and Gordon Swanborough. The Complete Book of Fighters. Colour Library Direct, Godalming, UK: 1994. .
* (FR) Kulikov, Victor (June 1998). „Les chasseurs Sikorsky das le Grande Guerre (1ère partie)“, Avions: Toute l’aéronautique et son histoire (63): 20–25. ISSN 1243-8650.
* (FR) Kulikov, Victor (July 1998). „Les chasseurs Sikorsky das le Grande Guerre (dernière partie)“, Avions: Toute l’aéronautique et son histoire (64): 20–29. ISSN 1243-8650.
* (PL) Wiesław Bączkowski: *Samoloty I wojny światowej*. Warszawa: Lampart, 2000.

## Išnašos